BOSNA I HERCEGOVINA

Federacija Bosne i Hercegovine

TUZLANSKI KANTON

#### Općina Doboj Istok

#### OPĆINSKO VIJEĆE

BOSNIA AND HERZEGOVINA

### Federation of Bosnia and Herzegovina

### TUZLA CANTON

#### The Municipality of Doboj East

#### MUNICIPAL COUNCIL

**KOMISIJA ZA ODLIKOVANJA I OPĆINSKA PRIZNANJA**

*U skladu sa Odlukom o ustanovljenju i dodjeljivanju općinskih priznanja (“Službene novine općine Doboj Istok”, broj 1/06, 4/06, 2/11 i 4/12) Komisija za odlikovanja i općinska priznanja raspisuje:*

## J A V N I P O Z I V

**za dostavljanje mišljenja i prijedloga za dodjelu društvenih priznanja**

**općine Doboj Istok**

I

*Društvena priznanja općine Doboj Istok dodjeljuju se pojedincima, mjesnim zajednicama, kulturnim i sportskim društvima, udruženjima, javnim ustanovama, državnim organima, privrednim subjektima i drugim organima i organizacijama.*

II

*Priznanja za koja se mogu dati mišljenja i prijedlozi su:*

* *1 (jedna) Plaketa općine Doboj Istok,*
* *3 (tri) Zlatne značke općine Doboj Istok,*
* *4 (četiri) Pismene zahvalnice općine Doboj Istok.*

III

*Prilikom dodjele općinskih priznanja vodit će se računa da se jedna zlatna značka i dvije pismene zahvalnice dodjeluju po osnovu doprinosa u odbrani zemlje, a na prijedlog boračkih organizacija.*

*Priznanja Općine dodjeljivat će se iz slijedećih oblasti:*

1. *doprinos u odbrani zemlje*
2. *doprinos za privredni razvoj*
3. *doprinos za društveni, kulturni i sportski razvoj i*
4. *doprinos u zaštiti i spašavanju ljudskih života i imovine*

*Kriteriji za dodjelu općinskih priznanja:*

1. ***Doprinos u odbrani općine Doboj Istok je:***
* *da je učesnik Armije BiH od 15.04.1992.godine do potpisivanja Dejtonskog sporazuma,*
* *da ima prednost ako ima odlikovanje ili pohvalu od nadređene komande.*
1. ***Doprinos za privredni razvoj je:***
* *da je osnovao firmu koja zapošljava najmanje: 20 radnika za plaketu općine, 10 radnika za zlatnu značku i 5 radnika za pismenu pohvalu,*
* *da firma u skladu sa zakonom ispunjava svoje obaveze prema državi,*
* *da je davao donacije za opšti društveni razvoj.*
1. ***Doprinos za društveni, kulturni i sportski razvoj je:***

***a) Društveni razvoj***

* *doprinos u razvoju mjesne zajednice,*
* *doprinos u razvoju općine,*
* *doprinos u razvoju nevladinog sektora.*

***b)Sportski razvoj***

* *bavljenje sportom najmanje 5 godina i da je bio državni reprezentativac,*
* *najmanje osvojena medalja: za plaketu općine najmanje nivo BiH, za zlatnu značku najmanje nivo FBiH, za pismenu zahvalnicu najmanje nivo kantona za pojedince ili ekipu koja se takmiči preko Sportskog saveza,*
* *za ekipe koje uđu u viši rang takmičenja,*
* *za sportske radnike čija ekipa ili pojedinac uđu u viši rang takmičenja ili osvoji medalje na takmičenju koji organizuje Sportski savez,*
* *uspješno radi sa djecom i omladinom ( masovni vidovi sporta).*

***c) Kulturni razvoj***

* *uspješno radi sa djecom i omladinom i učestvuje u tamičenju u zemlji i inostranstvu,*
* *izdao knjige, publikacije, video zapise i sl. koje imaju veći tiraž.*
1. ***Doprinos u zaštiti i spašavanju ljudskih života i imovine su:***
* *spasio najmanje jedan život za vrijeme požara, poplave i druge nesreće,*
* *spašavao imovinu građana, privrednih subjekata, objekata infrastrukture i sl. za vrijeme požara, poplave i druge nesreće,*
* *zaštita ljudi i imovine od provala, krađa, razbojništva, terorizma i sl.*

*Priznanja će se dodjeljivati i uručivati na Dan općine, osim priznanja po osnovu doprinosa u odbrani općine Doboj Istok koja će se uručivati na sjednici Općinskog vijeća povodom Dana brigade.*

IV

***Pisane prijedloge i mišljenja sa obrazloženjem i vrstom priznanja dostaviti Komisiji za odlikovanja i općinska priznanja Općinskog vijeća Doboj Istok zaključno sa 9. januarom 2015.godine.***

V

*Prijedlozi kandidata za dodjelu društvenih priznanja razmatrat će se samo za priznanja za koja su predložena, a prijedlozi bez potpunog obrazloženja neće se uzeti u razmatranje.*

 PREDSJEDNIK KOMISIJE

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Kasim Mrkanović, s.r.